projecte-aina/catalan_government_crawling huggingface dataset:
La sisena edició tindrà lloc durant el cap de setmana del 30 de novembre
Aquest cap de setmana arriba el ja tradicional Mercat de Nadal del TRESC que es presenta en aquesta 6a edició amb nou nom: Sant Jordi de Nadal.
Així mateix, l'esdeveniment literari de nadal s'allarga a un dia i mig oferint diverses activitats relacionades amb la literatura i el món del llibre.
Aquesta activitat, que compta amb el suport de l'ICEC, oferirà aquest dissabte 30 de novembre, durant tot el dia, i el diumenge 1 de desembre de 10.30 a 15.30h, a l' Antiga Fàbrica Estrella Damm, un conjunt de tallers, xerrades, trobades amb autors, activitats infantils, signatures de llibres, recitals i píndoles formatives.
L'activitat també comptarà amb autors i autores reconeguts com Najat el Hachmi, Joaquim Carbó, Roger de Gràcia, Maria Barbal, Xavier Bosch, Jordi Nopca i Rafael Nadal entre d'altres i il·lustradores com Lola Vendetta i Lyona i la cantautora Christina Rosenvinge.
Enguany, l'esdeveniment donarà protagonisme al públic familiar i infantil amb una oferta d'activitats com conta-contes, espectacles de màgia i tallers i experiments científics.
També comptarà amb la presència de personatges com Geronimo i Tea Stilton, Pep el Pollet i el pallasso Muniato.
El públic podrà assistir a taules rodones de la mà de professionals del sector i entitats com l'Escola Cursiva, el Laboratori de Lletres i l' Escola d'Escriptura de l'Ateneu Barcelonès, que parlaran de temes com els secrets de l'ecoedició o el procés de creació literària.
També hi hauran xerrades sobre maternitat i sexualitat i feminisme, sobre literatura criminal i espectacles de Big Mama Montse.
Per poder accedir al Sant Jordi de Nadal gratuïtament fes clic aquí.
La convocatòria estarà oberta des del 4 de febrer i fins el 10 de març de 2020
Avui 4 de febrer, l'ICEC obre la convocatòria d'aportacions reintegrables a projectes i plans editorials, que tinguin una temporalitat definida, que siguin econòmicament identificables i diferenciables dins l'activitat de l'empresa, i adreçats a la producció tradicional o digital de productes editorials per a la seva comercialització.
El llançament comercial, entès com la data en què el projecte o el pla editorial es comencin a comercialitzar, s'ha de produir entre l'1 de gener del 2020 i el 28 de febrer del 2021, ambdós inclosos.
Queden exclosos d'aquestes bases:
Un mateix sol·licitant no pot presentar més de sis sol·licituds durant el mateix any de la convocatòria, i com a màxim quatre de projectes amb un pressupost acceptat inferior a 50.000,00 euros
Poden presentar sol·licituds les empreses privades que siguin persones jurídiques que tinguin com a objecte social la producció editorial i les persones físiques que estiguin donades d'alta d'activitat econòmica en epígrafs relacionats amb la producció editorial i que compleixin els requisits que estableix la base 3.
També poden presentar sol·licituds les agrupacions d'empreses que es constitueixin en unions temporals d'empreses (UTE), que compleixin els requisits i les condicions que estableixen les bases generals i les presents bases específiques
Les aportacions reintegrables consisteixen, com el seu nom indica, en ajuts econòmics en forma de cofinançament, que permeten a les empreses culturals disposar de liquiditat per endegar projectes culturals.
Aquesta eina es facilita a les empreses amb una doble modalitat de subvenció i préstec, el retorn del qual es realitza en un termini ajustat a les necessitats financeres del projecte i tenint en compte el seu èxit o fracàs.
Es celebrarà del 14 al 19 de setembre adaptant-se així a les circumstàncies de la -19
La 32a edició del MMVV replanteja el seu format degut a les circumstàncies actuals produïdes per la Covid-19 i per garantir la celebració d'un Mercat professional, obert a tothom i sense cap risc per a la salut de les persones assistents.
És per aquest motiu que enguany es celebrarà online ampliant les dates del 14 al 19 de setembre.
La part professional, que compta amb el suport de Catalan Arts, serà digital, tant pel que fa a la trobada professional com a la programació artística.
Amb l'objectiu d'oferir un Mercat útil, eficaç i inspirador, s'està treballant en totes les possibilitats que ofereixen els webs, com les aplicacions i les XXSS per organitzar trobades, presentacions i ponències que contribueixin a promoure la contractació, oferir nous models de negoci i mostrar noves eines de promoció.
Pel que fa al programa artístic, aquest any es reduirà a una quarantena de propostes, i totes elles seran estrenes.
Els concerts programats s'enregistraran en directe durant l'estiu, al teatre i l'auditori de l'Atlàntida, i s'estrenaran al web del MMVV.
Aquests concerts gaudiran de les condicions tècniques òptimes per produir una peça audiovisual ben realitzada, ben il·luminada i ben mesclada i aconseguir un material de qualitat que s'entregarà a l'artista perquè pugui promoure el seu treball.
La durada de l'actuació i les condicions econòmiques seguiran el mateix criteri de sempre.
A principis de juny es donarà a aconèixer la selecció artística així com la resta de continguts.
Sobre els concerts més festius del cap de setmana, tot indica que se'n podran fer en alguns punts de la ciutat.
Es programaran més endavant, en funció de la fase de desconfinament en que es trobi la ciutat de Vic al setembre.
També es preveuen altres accions, que es detallaran en el seu moment, per celebrar la música i en les quals la ciutadania hi podrà participar.
Aquesta engloba els àmbits de la formació, la producció i els projectes globals i es pot sol·licitar fins el 3 de juny de 2020
Avui dimecres 20 de maig obrim la convocatòria per a la promoció de la música que té com a objectiu donar suport a les activitats de promoció de la música, de caràcter professional, en els àmbits de la formació, la producció i els projectes globals.
El suport a la formació va dirigit a l'organització d'activitats de formació adreçades a professionals del sector i de perfeccionament en format de seminaris, jornades, tallers, i cursos.
Aquestes activitats han de ser de pagament.
El suport a la producció d'un espectacle musical de nova creació, d'alt interès cultural ha de ser la presentació d'una producció singular de gran format o que integri una posada en escena.
Per últim el suport a projectes globals consisteix en en ajudar a projectes de promoció de la música que incloguin activitats com recerca, formació, publicacions, producció i exhibició.
Per poder optar als ajuts s'han de complir entre d'altres els requisits i condicions següents:
En l'àmbit de la música, des de l'ICEC acompanyem i donem suport als projectes empresarials musicals en tota la seva transversalitat, impulsem la cultura financera del sector i vetllem per la professionalització, l'eficiència i l'enfortiment de l'ecosistema empresarial musical per mitjà del foment d'eines que tenen com a objectiu l'optimització de recursos, el creixement sostingut del sector i una viabilitat més gran dels projectes.
El termini de presentació de sol·licituds és del 21 de maig al 9 de juny de 2020, ambdós inclosos
Avui dijous 21 de maig obrim la convocatòria d'ajut per a empreses editorials de música que té com a objectiu donar suporten les modalitats següents:
Es pot sol·licitar l'ajut per a qualsevol de les modalitats de manera individual o optar a algunes o totes les modalitats simultàniament.
En l'àmbit de la música, des de l'ICEC acompanyem i donem suport als projectes empresarials musicals en tota la seva transversalitat, impulsem la cultura financera del sector i vetllem per la professionalització, l'eficiència i l'enfortiment de l'ecosistema empresarial musical per mitjà del foment d'eines que tenen com a objectiu l'optimització de recursos, el creixement sostingut del sector i una viabilitat més gran dels projectes.
La subvenció es pot sol·licitar del 27 de maig al 10 de juny de 2020
Des de la seva creació, l'ICEC treballar per donar suport a tota la cadena de valor del sector musical, des del treball als estudis de gravació i fins a la música en viu.
Un dels eixos sobre els quals s'articula l'impuls al sector musical és la línia de subvencions per a l'edició discogràfica i videogràfica de produccions musicals d'especial interès cultural i patrimonial, que s'obre avui 27 de maig de 2020.
Es poden beneficiar d'aquest ajut totes les empreses que hagin posat al mercat una edició comercial -és a dir, amb preu de venda al públic- en el període comprès entre el 16 de novembre de l'any anterior al de concessió de la subvenció i el 15 de novembre de l'any de concessió de la subvenció.
Entre els criteris de valoració que es prendran en consideració per concedir la subvenció, de concurrència competitiva, hi ha l'interès cultural o patrimonial de l'edició per a la qual se sol·licita la subvenció, la seva qualitat artística, la participació majoritària d'intèrprets residents a Catalunya, la viabilitat econòmica, distribució i difusió de l'edició i la trajectòria de la comapnyia discogràfica que signa l'edició.
Les empreses interessades a sol·licitar aquest ajut, que compta amb una dotació màxima de 40.000 €, poden fer-ho fins al 10 de juny de 2020.
Es pot sol·licitar del 12 al 31 de març de 2020.
ATENCIÓ ampliem termini fins el 18 de juny de 2020!!
En l'àmbit de la música, des de l'ICEC acompanyem i donem suport als projectes empresarials musicals en tota la seva transversalitat, impulsem la cultura financera del sector i vetllem per la professionalització, l'eficiència i l'enfortiment de l'ecosistema empresarial musical per mitjà del foment d'eines que tenen com a objectiu l'optimització de recursos, el creixement sostingut del sector i una viabilitat més gran dels projectes.
Per aquest motiu, una de les línies d'ajut del sector musical, és la destinada a donar suport a les activitats de les formacions musicals estables incloses en la següent tipologia.
Les persones sol·licitants han de tenir una activitat principal que no sigui de caràcter docent i només poden presentar una sol·licitud per a un únic projecte en una mateixa convocatòria.
L'ICEC i la Corporació Catalana de Mitjans Audiovisuals (CCMA) organitzen una acció participativa conjunta entre iCat i Escena 25.
El guanyador ha estat JOAN POL ALCARAZ
L'ICEC i l'emissora iCat organitzen conjuntament l'acció participativa "Prescriptor cultural a iCat".
Aquesta iniciativa consisteix en un concurs per seleccionar un/a jove prescriptor/a de la cultura per fer una col·laboració setmanal a iCat durant la temporada 2018-2019.
El seleccionat/ada serà el/la protagonista d'un espai setmanal al programa despertador d'iCat, " Els experts ", que s'emet de dilluns a divendres de 7.00 a 10.00.
L'objectiu és que en aquest magazín, dirigit i presentat per Albert Miralles i Roger Seró, la persona escollida presenti propostes musicals i culturals que també inclouran els espectacles i concerts oferts pel programa Escena 25, que promou l'accés dels joves a la cultura.
La convocatòria és oberta a totes les persones de 18 a 25 anys registrades a Escena 25.
D'entre tots els participants, el jurat, format per representants de l'ICEC i la CCMA, seleccionarà el guanyador/a en base a criteris d'expressió oral i creativitat.
Després del període de recepció del material dels participants, que es tancarà el 15 de juliol, l'ICEC i la CCMA faran públic el guanyador/a el divendres 20 de juliol.
El guanyador ha estat JOAN POL ALCARAZ, qui ha estat escollit d'entre més de 100 participants.
Aquest acord s'emmarca en la missió de promoció i difusió de la cultura que té la CCMA, a través de la col·laboració amb institucions que treballen per al foment de la cultura, l'educació, la creació i la innovació.
Amb aquesta acció, iCat mostra el seu compromís amb la difusió i promoció del sector cultural i musical de Catalunya, col·laborant en la difusió del programa social Escena 25 de l'ICEC, ideat per crear hàbits culturals i afavorir l'accés als joves a espectacles i concerts amb col·laboració dels teatres i sales de concert de Catalunya.
Podeu consultar les bases del concurs a https://www.escena25.cat/noticies
TV3 recupera a la graella d'estiu el programa de dansa coproduït amb l'ICEC que forma part del Pla d'impuls de la dansa.
S'emetrà cada dijous a les 23.40 h.
Els dijous a les 23.40, TV3 recuperarà dos capítols del programa "Ballar", de la mà del coreògraf Pere Faura.
L'espai, coproduït per TV3 i l'Institut Català de les Empreses Culturals (ICEC), és un projecte que forma part del Pla d'Impuls de la Dansa.
Es balla per celebrar, per passar-ho bé, per compartir i, fins i tot, per reivindicar, ja sigui seguint els ritmes del twerk, el hip-hop, la música clàssica, el claqué, el flamenc, o el ballet, entre molts altres.
I per demostrar que tothom pot ballar, a cada capítol el coreògraf Pere Faura es posa un repte: fer ballar una coreografia a un col·lectiu que no està acostumat a fer-ho.
Així, en els capítols que emetrà TV3 s'hi podrà veure ballant, per posar només alguns exemples, unes venedores de mercat, uns interns de la presó, uns jubilats, o un grup de pescadors de Palamós.
Més informació: http://www.ccma.cat/premsa/cada-dijous-ballar-a-tv3/nota-de-premsa/2869511/
La dedicació és de 25 hores a la setmana de dimarts a divendres, en horari de permanència obligada de 9.30 h a 14.30 h, i la resta flexible.
La Filmoteca de Catalunya ha obert avui la convocatòria d'una beca per fer pràctiques a la seva Biblioteca del Cinema (suport a sala, arxiu gràfic i arxiu fotogràfic), que s'ubica a la seu del Raval barceloní.
La durada màxima de la beca és de 9 mesos, amb inici el 2 de novembre de 2020 i data de finalització 31 de juliol de 2021, amb un màxim de 550 euros mensuals i la titulació o estudis requerits son: Grau d'Informació i Documentació, diplomatura de Biblioteconomia o llicenciatura de Documentació.
La persona que obtingui la beqca farà les seves pràctiques sota la tutoria de la persona que es designi a aquest efecte per completar la seva formació, contribuir a la inserció laboral i aproximar la persona becada al context professional.
Alhora, la beca ha de proporcionar a la persona becada un aprenentatge pràctic de la matèria, així com el coneixement del treball en equip de l'especialitat i de les fases de treball de l'Administració pública.
Accediu a tota la informarció de la convocatòria a través del web de Tràmits de la Generalitat de Catalunya.
Després de l'èxit de les dues primeres crides, la Corporació Catalana de Mitjans Audiovisuals (CCMA) i l'Institut Català de les Empreses Culturals (ICEC) obren una tercera convocatòria de projectes per difondre i descobrir la cultura catalana en totes les seves expressions i formats a la població, impulsant la creació de nous formats de programes culturals.
La convocatòria té l'objectiu de contractar un mínim de cinc projectes.
De la primera fase de selecció en sortiran vint, que participaran en una sessió final de pitching.
El 33 és el canal dedicat a la descoberta, el coneixement, la innovació, el debat d'idees i la projecció de la cultura.
En aquest sentit, i atenent a l'evolució de la cultura audiovisual, la convocatòria vol atreure especialment els creadors joves, titulats en graus de comunicació audiovisual, professionals independents...
En definitiva, productores i creadors novells que no treballen de forma habitual en l'àmbit de la televisió generalista.
Les bases d'aquesta convocatòria es poden consultar a l'apartat de presentació de projectes del web de la CCMA.
La crida està oberta a tot tipus de formats i continguts, des de projectes culturals en la seva concepció més àmplia fins a propostes artístiques, passant pels formats més habituals com l'entreteniment i les docusèries, i també per formats híbrids.
En aquesta tercera edició es valoraran les propostes innovadores, projectes singulars que, tan per contingut com per format, són poc freqüents en el panorama audiovisual actual.
En aquest sentit, es primarà especialment l'originalitat així com la incorporació de nous recursos i llenguatges audiovisuals, amb una especial atenció a la proposta de distribució multi-pantalla, preferentment si proposa formats propis per a cada plataforma de difusió.
Alguns dels projectes que van sorgir de les altres crides (primera, setembre del 2018; segona, abril del 2019) són: Correspondències, Bàlsam... que responien a alguns dels requisits que ara es tornen a valorar.
Els projectes s'hauran de fer arribar abans de les 15.00 h del dia 23 d'octubre del 2020 a la bústia de correu electrònic [EMAIL].
La selecció dels projectes es farà en dues parts.
En una primera fase, un comitè de selecció format pels responsables TV3 i de l'ICEC en farà una primera tria, en què es valorarà que la documentació aportada s'ajusti a la que se sol·licita, que els projectes siguin efectivament propostes innovadores i que la seva producció sigui factible dins dels paràmetres de la convocatòria.
D'aquesta primera fase en sortiran 20 projectes que els seus creadors hauran de defensar en una sessió de pitching pública, que tindrà lloc a les instal·lacions de la CCMA a Sant Joan Despí o a l'espai que es determini en el seu moment.
Després de la sessió de pitching, la CCMA farà públics els resultats de la convocatòria i els projectes seleccionats per produir-los.
És el certamen audiovisual de referència al Pirineu que tindrà lloc de l'1 al 9 d'agost
El Festival Internacional de Cinema de Cerdanya – Cerdanya Film Festival és un festival organitzat pel Grup de Recerca de Cerdanya i la Cerdanya Film Commission, dues entitats sense ànim de lucre que centren la seva activitat en el foment i la difusió de la cultura, la ciència i la cultura tradicional a la comarca de la Cerdanya.
Enguany el festival – que compta amb el suport del l'ICEC - tindrà lloc de l'1 al 9 d'agost a Puigcerdà, Llívia i Martinet i exhibirà 187 obres, programades en 79 sessions.
Es seguiran totes les mesures de protecció decretades pel Govern en motiu de la Covid-19.
També hi haurà, sessions on tour, fora de les dates del Festival a La Seu d'Urgell i Castellfollit de la Roca, que ja hi van participar en la passada edició i la població de Bellver de Cerdanya tornarà a acollir el Laboratori de Creació Audiovisual, un campus per per a professionals joves on durant 5 dies crearan i experimentaran en base als seus propis projectes sota l'esperit de Kino Kabaret, acompanyats de la mà del cineasta César Candilejo.
Els joves rodaran entre 8 i 10 microcurtmetratges que, posteriorment, es projectaran al final del Festival.
A més, cada nit, gaudiran de la projecció de curts a la fresca, així com de sessions de cap de setmana.
Les obres es distribueixen en 4 seccions principals: curtmetratges (ficció i animació), llargmetratges (ficció i animació), documentals (qualsevol durada) i fora de concurs.
El Festival seguirà posant èmfasi en la mirada femenina, amb el Premi Curtmiratges.
El Festival vol esdevenir una plataforma que dóna veu a les futures generacions de dones cineastes que, tenint en compte la perspectiva de gènere en un món, l'audiovisual, copat encara per homes, és molt necessari.
Les entrades a totes les sessions són gratuïtes però cal reservar prèviament.
La 9a edició del festival de cinema rural del Pallars tindrà lloc entre el 18 i el 23 d'agost
Organitzat per l'Associació Amics del Cinema de Tremp i l'Ajuntament de Tremp, i amb el suport de l'ICEC, el festival Mostremp porta al Pallars, per novè any consecutiu, una mostra dels millors curtmetratges de temàtica rural d'arreu.
Enguany, en una edició que s'allarga sis dies -dos més de l'habitual en edicions anteriors- entre el 18 i el 23 d'agost, el festival ha adoptat totes les mesures de seguretat previstes front a la COVID-19 sense perdre el seu esperit.
L'organització d'aquesta mostra té la finalitat de crear un festival que arreli al territori.
L'elecció de la temàtica –la ruralitat- vol ser un pont entre el cinema i la comarca, en una geografia, la del Pallars Jussà, que al llarg dels anys ha estat marcada per una forma de vida rural.
En un futur, volem que aquesta mostra evolucioni i destaqui per parlar d'unes temàtiques més específiques que s'aniran concretant amb les experiències que ens proporcionaran les diferents edicions.
Entre aquests punts d'interès, Mostremp vol reflectir el desenvolupament de les zones rurals, el despoblament, les xarxes que es teixeixen entre el món rural i l'urbà, o el nou valor que la situació actual ha donat a la vida en entorns rurals.
En aquest sentit, aquesta novena edició acollirà de manera incipient la primera mostra de Photorural, una iniciativa que posa en valor la ruralitat a través de la fotografia.
El festival s'obrirà, el 18 d'agost, amb una acció teatral a càrrec de la companyia Teatremp.
L'acte inaugural s'iniciarà amb la presentació de l'exposició organitzada per l'equip de Photorural Sinònims de cel·luloide, seguida de la projecció del film La innocència de Lucia Alemany, que en acabar la projecció conduirà un col·loqui sobre el film.
Al llarg del festival es projectaren 12 curtmetratges que formaran part de la secció oficial a concurs -aquests dotze films han estat seleccionats entre els més de 100 curts presentats.
Al seu torn, la secció Pallars & Ribagorça comptarà amb 7 curts, i la secció infantil i juvenil inclourà les obres realitzades per quatre escoles d'arreu del món, entre les quals dues del Brasil.
A més, els i les espectadores més joves també podran participat d'altres activitats especialment pensades per a ells i elles.
La cita cinematogràfica del Pallars s'estén més enllà de Tremp amb el Mostremp sobre rodes, l'aposta itinerant del festival.
Aquest any són 8 les poblacions pallareses que participen en aquesta iniciativa.
Els films, de coproducció catalana, formen part de la primera selecció de 32 títols anunciada per l'Acadèmia Europea del Cinema
El llistat complert se sabrà al llarg del mes de setembre, quan s'anuncïi la segona part de films seleccionats
L'Acadèmia Europea del Cinema EFA ha anunciat aquest matí el llistat de llargmetratges seleccionats per rebre el Premi del Cinema Europeu, els European Film Awards.
Entre els 32 títols escollits per l'Acadèmia, destaquen els films de coproducció catalana El Hoyo, de Galder Gaztelu-Urrutia ( Mr.
Per primer cop en la història dels premis -que s'atorguen des de l'any 1988- la selecció dels films candidats d'enguany s'ha fet en dues fases: un primer llistat de 32 films anunciat durant l'agost i un segon llistat que es farà públic al llarg del setembre.
Aquesta distinció es fa per compensar els efectes de la COVID-19 en l'exhibició cinematogràfica, de manera que en la primera selecció es llisten els films estrenats entre l'1 de juny de 2019 i el 31 de maig de 2020, i en la segona també podran concórrer pel·lícules l'estrena de les quals estigués previst abans del 31 de maig però que han vist postposada l'estrena per la COVID i que finalment s'estrenaran online o en cinemes abans del final del mes de novembre.
UN cop anunciada la llista complerta de candidats, els prop de 4.000 membres de l'Acadèmia Europea del Cinema podran visionar els films i votar els seus predilectes en les categories de millor film europeu, millor director, millor actriu i actor i millor guionista.
Les nominacions s'anunciaran el proper 7 de novembre al Festival de Cinema Europeu de Sevilla.
En paral·lel, un jurat de 8 membres decidirà els premis més tècnics.
Els llargmetratges guanyadors rebran el seu guardó a Reykjavik el proper 12 de desembre.